CELEX: C2007/042/17
Language: fi
Date: 2007-02-24 00:00:00
Title: Asia C-500/06: Ennakkoratkaisupyyntö, jonka Giudice di Pace di Genova (Italia) on esittänyt 8.12.2006 — Corporación Dermoestética SA v. To Me Group Advertising Media S.R.L.

24.2.2007   
            
            
               FI
            
            
               Euroopan unionin virallinen lehti
            
            
               C 42/10
            
         Ennakkoratkaisupyyntö, jonka Giudice di Pace di Genova (Italia) on esittänyt 8.12.2006 — Corporación Dermoestética SA v. To Me Group Advertising Media S.R.L.
   (Asia C-500/06)
   (2007/C 42/17)
   Oikeudenkäyntikieli: italia
   Ennakkoratkaisua pyytänyt tuomioistuin
   Giudice di Pace di Genova
   Pääasian asianosaiset
   
      Kantaja: Corporación Dermoestética SA
   
      Vastaaja: To Me Group Advertising Media S.R.L.
   Ennakkoratkaisukysymykset
   
               1)
            
            
               Onko EY:n perustamissopimuksen 49 artiklan kanssa yhteensoveltuva vuoden 1992 lain 175 4 §:n, 5 §:n ja 9 a §:n sekä 16.9.1994 annetun ministeriön asetuksen nro 657 kaltainen kansallinen lainsäädäntö ja/tai hallintokäytäntö, jolla kielletään kotimaassa lähettämästä asianmukaisen toimiluvan saaneiden yksityisten terveydenhuoltoyritysten tarjoamia lääketieteellis-kirurgisia hoitoja koskevia televisiomainoksia, vaikka tämä mainonta on sallittua paikallisilla televisiokanavilla, ja kun samalla tällaisten mainosten lähettämisedellytykseksi on asetettu se, että niihin saadaan käyttää enintään 5 prosenttia edellisenä vuonna ilmoitetuista tuloista?
            
         
               2)
            
            
               Onko EY:n perustamissopimuksen 43 artiklan kanssa yhteensoveltuva vuoden 1992 lain 175 4 §:n, 5 §:n ja 9 a §:n sekä 16.9.1994 annetun ministeriön asetuksen nro 657 kaltainen kansallinen lainsäädäntö ja/tai hallintokäytäntö, jolla kielletään kotimaassa lähettämästä asianmukaisen toimiluvan saaneiden yksityisten terveydenhuoltoyritysten tarjoamia lääketieteellis-kirurgisia hoitoja koskevia televisiomainoksia, vaikka tämä mainonta on sallittua paikallisilla televisiokanavilla, ja kun samalla viimeksi mainitun tyyppisen lähettämisen edellytykseksi on asetettu se, että kukin yksittäinen kunta antaa siihen ennakkoluvan asianomaista maakunnallista ammattijärjestöä ensin kuultuaan, ja se, että niihin saadaan käyttää enintään 5 prosenttia edellisenä vuonna ilmoitetuista tuloista?
            
         
               3)
            
            
               Estävätkö EY:n perustamissopimuksen 43 ja/tai 49 artiklan sen, että asianmukaisen toimiluvan saaneiden yksityisten terveydenhuoltoyritysten tarjoamia esteettisluontoisia lääketieteellis-kirurgisia hoitoja koskevien tiedottavien mainosten lähettämiselle on saatava lisäksi ennakkolupa paikallisviranomaisilta ja/tai ammattijärjestöiltä?
            
         
               4)
            
            
               Ovatko Federazione nazionale degli ordini dei medici (FNOMCEO) ja sen jäseninä olevat lääkäreiden järjestöt, jotka ovat antaneet deontologiset säännöt, joilla rajoitetaan terveydenhuoltoalan ammattien mainostamista, ja jotka ovat omaksuneet sellaisen lääketieteelliseen mainontaan liittyvää voimassaolevaa lainsäädäntöä koskevan tulkintakäytännön, jolla merkittävästi rajoitetaan lääkäreiden oikeutta mainostaa omaa toimintaansa, ja jotka molemmat toimenpiteet velvoittavat kaikkia lääkäreitä, rajoittaneet kilpailua mennen pidemmälle kuin asiaa koskevan kansallisen lainsäädännön mukaan on sallittua ja EY 81 artiklan 1 kohtaa rikkoen?
            
         
               5)
            
            
               Onko FNOMCEO:n omaksuma tulkintakäytäntö joka tapauksessa ristiriidassa EY:n perustamissopimuksen 3 artiklan g kohdan sekä 4, 98, 10 ja 81 artiklan sekä mahdollisesti 86 artiklan kanssa, koska tällainen käytäntö hyväksytään kansallisessa lainsäädännössä, jossa vaaditaan toimivaltaisia alueellisia järjestöjä valvomaan lääkäreiden mainosten avoimuutta ja todenmukaisuutta, ilmoittamatta kuitenkaan tämän toimivallan käyttämiselle asetettavia perusteita ja sitä koskevia yksityiskohtaisia sääntöjä?